[BREAKING] ราคาหุ้น สินมั่นคง -21% หลัง ขาดทุน 3 พันล้าน จากประกัน เจอ จ่าย จบ
เมื่อวานนี้ บริษัท สินมั่นคง ได้รายงานต่อตลาดหลักทรัพย์ ว่าบริษัทมีผลขาดทุน 3,662 ล้านบาท ในไตรมาส 3 ปี 2564 
12 พ.ย. 2564

[BREAKING] ราคาหุ้น สินมั่นคง -21% หลัง ขาดทุน 3 พันล้าน จากประกัน เจอ จ่าย จบ
เมื่อวานนี้ บริษัท สินมั่นคง ได้รายงานต่อตลาดหลักทรัพย์ ว่าบริษัทมีผลขาดทุน 3,662 ล้านบาท ในไตรมาส 3 ปี 2564
ซึ่งเหตุผลหลักก็มาจากการประเมินสถานการณ์ที่ผิดพลาด ออกกรมธรรม์ประกันโควิด เจอ จ่าย จบ จนออกมาประกาศยกเลิก แต่โดนกระแสต่อต้านหนัก ก็เลยต้องกลับลำ บอกว่าไม่ยกเลิกในเวลาต่อมา
สุดท้ายจึงส่งผลให้ในไตรมาสที่ผ่านมา บริษัทต้องจ่ายค่าสินไหมทดแทนเกี่ยวกับโควิด 19 มากถึง 6,003 ล้านบาท..
โดยเรื่องนี้ส่งผลให้ กำไรสะสมของบริษัทที่สะสมมาตลอด 70 ปี ที่ทำธุรกิจ ลดเหลือเพียง 1,636 ล้านบาท จากเมื่อสิ้นปี 2563 ที่มีกำไรสะสม 5,922 ล้านบาท
จากที่มูลค่าบริษัทเมื่อวานอยู่ที่ 5,700 ล้านบาท
เช้านี้หลังตลาดเปิด ราคาหุ้นของ สินมั่นคง หรือ SMK ได้ลดลง 21% เหลือมูลค่าบริษัท 4,460 ล้านบาท คิดเป็นมูลค่าบริษัทที่หายไป 1,240 ล้านบาท ภายในเวลาชั่วข้ามคืน..
- อ่านบทความวิเคราะห์เพิ่มเติม สินมั่นคง ขาดทุน 3 พันล้าน เพราะประกัน เจอ จ่าย จบ ได้ที่